28 I. HAGEN. [1908 
convexa, apice subteres, cellulis ventralibus 2, ducious medianis 
3—4 paullo minoribus, comitibus solito majoribus, cellulis dorsali- 
bus amplis 10 composita. 
Folia perichætialia intima triangula, margine plano vix lim- 
bata, costa longe excurrente cuspidata, tenuissime contexta. 
Inflorescentia synoica vel heteroica, floribus femineis raro 
obviis; amtheridta perpauca, 0.4 mm. longa, 0.1 mm. crassa. 
Vaginula atro-brunnea, convexo-conica, 0.9 mm. longa, 0.4 
mm. crassa. 
Seta 3—5 cm. longa, 0.185—0.12 mm. crassa, leniter flexuosa, 
superne dextram versus contorta. 
Capsula nutans vel horizontalis, clavata, regularis vel leniter 
gibbosa, sub orificio contracta, post lapsum operculi constricta, 
inter collum et sporangium quoque angustata, sine operculo 4.4 
mm. longa, 1.1 mm. crassa, viridi-lutea, ætate fusco-rubra, opaca; 
collum 2.1 mm. longum, obconicum, siccitate profunde plicatum 
et rugulosum; cellulæ epidermicæ ca. 0.036 mm. longæ latæque, 
stomata ovalia, 0.053 mm. X 0.04 mm. magna, circulo cellularum 
proprie efformatarum pro more circumdita, poro lineari; sporangium 
ellipticum, sublæve, cellulæ epicarpicæ tenues, rectangulæ, ca. 0.022 
mm. latæ, submarginales in seriebus ca. 5 hexagonæ, marginales 
in seriebus duabus applanatæ. 
Exostomi dentes remoti, siccitate erecti, e fundo aurantio-luteo 
inferne sensim dissoluto ca. 0.045 mm. alto lanceolati, 0.57 mm. 
longi, 0.075 mm. lati, lutescentes, apice hyalini, latiuscule lobato- 
limbati; scutula basalia rectangula, 0.022 mm. alta, punctulis sub- 
tilissimis dense obsita, apicalia papillulosa, suturis distinctis, lineari- 
bus, mediana recta — subangulata; lamellæ ca. 35, præsertim 
mediæ densæ, humiles, inter se liberæ, margine ventrali integræ, ad 
latera obtuse sed distincte excurrentes, unde margines strati ventralis 
obtuse pectinati evadunt. Endostomium liberum, hyalinum, tenue, 
punctulatum, membrana 0.27 mm. alta; processus lanceolati, fora- 
minibus transverse latioribus pertusi; cilia terna, longitudinis pro- 
cessuum, appendiculis longis instructa. 
Annulus duplex, 0.08 mm. altus, spiraliter dissiliens. 
